স্বপ্নের ‘মন্নত’ ছাড়ছেন কিং খান!

বলিউড বাদশা শাহরুখ খানের(Badsha Sharukh Khan) স্বপ্নের ইমারত ‘মন্নত'(Mannat) নাকি তিনি ছাড়তে চলেছেন! শুধু কিং খান নয় সহধর্মিনী গৌরী(Gouri Khan) ও তাদের সন্তানদেরও সঙ্গে এই বাড়ির সম্পর্ক যথেষ্ট আত্মিক। জন্মদিন কিংবা ঈদ অথবা ছবি রিলিজ যাই হোক না কেন বান্দ্রার এই প্রাসাদের বাইরে সব সময় দেখা যায় জনঅরণ্য। সমুদ্রের খুব কাছাকাছি শাহরুখের এই বাড়িটি তার স্বপ্নের এবং অনেক পরিশ্রমের ফসল।
এবার সেই সাধের বাড়ি ছেড়ে কিং খান নাকি থাকবেন ভাড়া বাড়িতে। কিন্তু কেন! সপরিবারে হঠাৎ তিনি মন্নত ছাড়ছেন কেন! ঠিক হয়েছে শাহরুখ তার পরিবার নিয়ে নিজের নতুন বাড়ি পালিহিলেই থাকবেন সামনের বেশ কিছুদিন।
চব্বিশ সালের মাঝামাঝি খুনের হুমকি পেয়েছিলেন কিং খান। তারপর থেকেই লাইমলাইটের অন্তরালে থাকতে ভালোবাসেন শাহরুখ। গত জন্মদিনেও মন্নতের বারান্দায় ‘সম্রাট’কে দেখা যায়নি। নিরাপত্তার আশঙ্কা থেকেই কি তাহলে ঠিকানা বদলাতে চলেছেন বলিউড সুপারস্টার? আজ্ঞে না! আসলে এবার স্বপ্নের বাংলো মন্নতের কলেবর আরও বাড়ানোর পরিকল্পনা করেছেন গৌরী খান। যদিও বাড়ি পরিবর্তন কিংবা মন্নাতের সংস্কারের সঙ্গে শাহরুখের নিরাপত্তার কোন সম্পর্ক আছে কিনা তা জানা যায়নি।
সূত্রের খবর তিনি আজীবনের জন্য মন্নত ছাড়ছেন না। আসলে মন্নতের ভেতরের ইন্টেরিয়র(Mannat Interior) পুরোটাই পাল্টানো হবে। পরিবর্তন করা হবে ফ্লোরে। নতুন দুটি ফ্লোর যোগ করা হবে। ইতিমধ্যেই সংশ্লিষ্ট প্রশাসনের কাছে অনুমতি চাওয়া হয়েছে। মে মাসের আগেই তারা চলে যাবেন পালিহিলের নতুন ঠিকানায়।
কারণ আগামী মে মাস থেকে এই কাজ শুরু হবে। কাজ চলতে পারে, প্রায় তিন’বছর ধরে। তারপর আবার ফিরবেন পরিবার নিয়ে পুরনো ঠিকানায়। আপাতত বলিউড বাদশার নতুন ঠিকানা হতে চলেছে পালিহিল। জানা যাচ্ছে, শাহরুখের নতুন বাড়ির ভাড়া প্রতি মাসে ২৪ লক্ষ টাকা। জানা গেছে পালিহিলের সেই বিলাসবহুল বাংলা নাকি ভাগ্নানী পরিবারের সম্পত্তি। যাকে ভাগ্নানির থেকেই সেই বাংলা আগামী তিন বছরের জন্য লিজ নিচ্ছেন শাহরুখ। এই খবর প্রকাশিত হবার পর স্বাভাবিক কারণেই শাহরুখ ভক্তদের মন খারাপ।